《留别姻家吴子道理问》
元代·张昱

记得湖船醉夜深，交情何啻断黄金？通家叙旧犹前日，把臂迎欢共此心。

秦女凤箫移别调，楚人芳草动微吟。明年不待梧桐雨，来听高堂鼓瑟琴。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。